L 237/876
MT
Il-Ġurnal Uffiċjali tal-Unjoni Ewropea
26.9.2023
115
Għall-perjodi kollha li fihom isiru d-divulgazzjonijiet bl-applikazzjoni tal-paragrafi 114(a) jew 114(b), sabiex lutenti tar-rapporti finanzjarji jkunu jistgħu jifhmu n-natura u s-sinifikat tal-metodi użati u tal-ġudizzji applikati fid-determinazzjoni tal-ammonti tat-tranżizzjoni, entità għandha tispjega kif hija ddeterminat il-kejl tal-kuntratti tal-assigurazzjoni fid-data tat-tranżizzjoni.
116
Entità li tagħżel li tiddiżaggrega l-introjtu jew l-ispejjeż tal-finanzjament tal-assigurazzjoni bejn profitt jew telf u introjtu ieħor komprensiv tapplika l-paragrafi C18(b), C19(b), C24(b) u C24(c) sabiex tiddetermina d-differenza kumulattiva bejn l-introjtu jew l-ispejjeż tal-finanzjament tal-assigurazzjoni li kienu jiġu rikonoxxuti fi profitt jew telf u l-introjtu jew l-ispejjeż totali tal-finanzjament tal-assigurazzjoni fid-data tat-tranżizzjoni għall-gruppi ta’ kuntratti tal-assigurazzjoni li għalihom tapplika d-diżaggregazzjoni.
Għall-perjodi kollha li fihom jeżistu lammonti determinati bl-applikazzjoni ta’ dawn il-paragrafi, l-entità għandha tiddivulga rikonċiljazzjoni millbilanċ tal-ftuħ sal-bilanċ tal-għeluq tal-ammonti kumulattivi inklużi f’introjtu ieħor komprensiv għall-assi finan­ zjarji mkejla fil-valur ġust permezz ta’ introjtu ieħor komprensiv relatat mal-gruppi ta’ kuntratti tal-assigurazz­ joni.
Ir-rikonċiljazzjoni għandha tinkludi, pereżempju, il-qligħ jew it-telf rikonoxxut f’introjtu ieħor komprensiv fil-perjodu u l-qligħ jew it-telf diġà rikonoxxut f’introjtu ieħor komprensiv f’perjodi preċedenti riklassifikati filperjodu għal profitt jew telf.
Ġudizzji sinifikanti fl-applikazzjoni tal-IFRS 17
117
Entità għandha tiddivulga l-ġudizzji sinifikanti u l-bidliet fil-ġudizzji magħmula bl-applikazzjoni tal-IFRS 17.
B’mod speċifiku, entità għandha tiddivulga l-inputs, is-suppożizzjonijiet u t-tekniki ta’ stima użati, inklużi: (a) il-metodi użati sabiex jitkejlu l-kuntratti tal-assigurazzjoni fil-kamp ta’ applikazzjoni tal-IFRS 17 u l-proċessi għall-istima tal-inputs għal dawk il-metodi.
Sakemm ma jkunx imprattikabbli, entità għandha tipprovdi wkoll informazzjoni kwantitattiva dwar dawk l-inputs; (b) kwalunkwe bidla fil-metodi u l-proċessi għall-istima tal-inputs użati sabiex jitkejlu l-kuntratti, ir-raġuni għal kull bidla u t-tip ta’ kuntratti affettwati; (c) sal-punt li ma jkunx kopert f’(a), l-approċċ użat: (i) sabiex issir distinzjoni bejn il-bidliet fl-istimi tal-flussi futuri ta’ flus li jirriżultaw mill-eżerċitar taddiskrezzjoni u bidliet oħrajn fl-istimi tal-flussi futuri ta’ flus għall-kuntratti mingħajr aspetti diretti talparteċipazzjoni (ara l-paragrafu B98); (ii) sabiex jiġi determinat l-aġġustament tar-riskju għal riskju mhux finanzjarju, inkluż jekk il-bidliet flaġġustament tar-riskju għal riskju mhux finanzjarju humiex diżaggregati f’komponent ta’ servizz talassigurazzjoni u komponent ta’ finanzjament tal-assigurazzjoni jew humiex ippreżentati b’mod sħiħ firriżultat tas-servizz tal-assigurazzjoni; (iii) sabiex jiġu determinati r-rati ta’ skont; (iv) sabiex jiġu determinati l-komponenti ta’ investiment; u (v) sabiex tiġi determinata l-ponderazzjoni relattiva tal-benefiċċji pprovduti mill-kopertura tal-assigurazzjoni u s-servizz ta’ redditu fuq l-investiment jew mill-kopertura tal-assigurazzjoni u s-servizz relatat malinvestiment (ara l-paragrafi B119–B119B).
118
Jekk, wara li tapplika l-paragrafu 88(b) jew il-paragrafu 89(b), entità tagħżel li tiddiżaggrega l-introjtu jew lispejjeż tal-finanzjament tal-assigurazzjoni f’ammonti ppreżentati fi profitt jew telf u ammonti ppreżentati f’introjtu ieħor komprensiv, l-entità għandha tiddivulga spjegazzjoni tal-metodi użati sabiex tiddetermina lintrojtu jew l-ispejjeż tal-finanzjament tal-assigurazzjoni rikonoxxuti fi profitt jew telf.
119
Entità għandha tiddivulga l-livell ta’ fiduċja użat sabiex tiddetermina l-aġġustament tar-riskju għal riskju mhux finanzjarju.
Jekk l-entità tuża teknika għajr it-teknika tal-livell ta’ fiduċja sabiex tiddetermina l-aġġustament tarriskju għal riskju mhux finanzjarju, din għandha tiddivulga t-teknika użata u l-livell ta’ fiduċja li jikkorrispondi għar-riżultati ta’ dik it-teknika.